Når vi skal på lejr er følgende vigtigt at vide:

**Bagage:** Spejderens bagage skal være pakket så den enkelte selv kan bære det hele. Vi går ikke så langt. Vi har altid vores tørklæde på og husk ”gnisten” lommebogen.

**Liggeunderlag:** Vi anbefaler skumunderlag, da dette er let for spejderen selv at håndterer. Selvoppustelig underlag medbringes først når spejderne selv kan puste det op og rulle det sammen igen (det er ret svært). Almindelige madrasser/foldemadrasser kan ikke anvendes. Når vi sover i hytte medbring lagen i stedet for liggeunderlag.

**Sovepose:** Skal selvfølgelig kunne holde spejderen varm og skal være i et soveposehylster. Når vi er afsted hvor det kan være koldt om natten er en inder pose/fleecepose en god ide.

**Tøj:** Spejdere kan sagtens tåle at være beskidte, men ikke våde, så rene bukser/bluser til hver dag er ikke nødvendigt, men selvfølgelig ekstra tøj dog strømper til hver dag, gerne flere par. Fodtøj som sidder godt på foden. Også gerne gummistøvler og regntøj. Husk hue og vanter (også i maj måned). Det kan være en fordel at pakke tøjet i fryseposer. Så er det lettere at finde og bliver ikke rodet rundt i hele tasken. Ekstra pose til beskidt/vådt tøj.

**Bestikpose:** Er en stofpose (ikke plastik, da den hurtigt går i stykker) og indeholder: flad tallerken, dyb tallerken, kop (disse i plast eller metal så de ikke går i stykker), kniv, gaffel, ske og viskestykke. En affaldspose til sidste dag, så slipper man for opvasken😊

**Navn:** ALT skal selvfølgelig være mærket med navn.

**Medicin mv:** Husk at give en leder besked hvis spejderen tager medicin eller der er andet vi skal tage hensyn til.

Det er vigtigt at spejderen er med til at pakke bagagen, da de har brug for at vide hvad de har med og hvor det er. Der må gerne være god plads i tasken så er det letter at finde tingene. Mikrospejdere har ikke mobil telefon med.

Vi glæder os til nogle hyggelige lejre med mikrospejderne**, husk I altid kan spørge hvis der er noget I er i tvivl om.**

Spejder hilsen fra Mikrolederen